Lizard

Lizard (לטאה) הוא אלבומה השלישי של להקת קינג קרימזון שיצא ב-10 בדצמבר 1970. זהו האלבום היחיד בו השתתף כחבר להקה המתופף אנדי מקלאוך(אנ') וכן האלבום היחיד בו השתתף הבסיסט והזמר גורדון הסקל (אנ'). הסקל היה חבר ילדות ושותף לנגינה של רוברט פריפ בנעוריהם. הסקל השתתף לראשונה בהקלטה של הלהקה באלבומה הקודם בשיר "Cadence and Cascade". לבד מהסקל וממקלאוך, הוזמן גם הסקסופוניסט והחלילן מל קולינס (אנ') להשתתף כחבר הלהקה באלבום, וכן הוזמנו להשתתף כנגנים מלווים פסנתרן הג'אז קית' טיפט(אנ'), סולן להקת יס ג'ון אנדרסון, נגן כלי הנשיפה רובין מילר, נגן הקורנית מארק צ'ריג (אנ') ונגן הטרומבון ניק אוונס(אנ'). Lizard הוא האלבום בעל הסגנון הג'אזי ביותר שהקליטה הלהקה, ותמלילן השירים פיטר סינפלד (אנ') יצר שירים מלאי דמיון ויצירתיות. בשיר "Happy Family", ישנה התייחסות מרומזת לחברי להקת החיפושיות. וכך גם בעטיפת האלבום המורכבת מאותיות שם הלהקה, מופיעים חברי להקת החיפושיות מסביב לאות "I". השיר הוא העוצמתי והידוע ביותר באלבום. השיר מתחיל בקטע שקט עם שירתו של הבסיסט/סולן גורדון האסקל לאחר מכן, המוזיקה השקטה הופכת לחזקה, רועמת ומבולבלת. על המלוטרון מנגן מנהיג הלהקה רוברט פריפ. למרות המלוטרון, פריפ מנגן על הגיטרה האקוסטית יחד עם סולו הסקסופון של מל קולינס. המילים נכתבו על ידי תמלילן הלהקה פיטר סינפילד עשירות בסיפורי קרקס. בעטיפה של Lizard באות "C" נמצא הסיפור של השיר. שם השיר נלקח לאלבום ההופעה של הלהקה, Cirkus: The Young Persons' Guide to King Crimson Live(אנ'). על הפסנתר התגייס כאורח פסנתרן הג'אז, קית' טיפט אשר ניגן בשירים רבים של הלהקה מהאלבום In the Wake of Poseidon עד לתקופת Islands. השיר כמו כל השירים ב-Lizard המילים נכתבו על ידי תמלילן הלהקה פיטר סינפילד, והמוזיקה הולחנה על ידי מנהיג הלהקה רוברט פריפ. השיר הוא אחד מן הג'אזיים ביותר של הלהקה. השיר הוא חסר קצב ומלא בהומור עם מילים אשר עוסקות בהינדואיזם. השירה של הסולן גורדון האסקל בשיר מעוותת. לאחר מכן, האסקל צוחק ללא שליטה ובסוף מנסה לשיר בלא הצלחה את המשפט "hey ho". האסקל הסביר על הצחוק שלו כי צחק מפני שחשב שהמילים של השיר מגוחכות. בעטיפת האלבום Lizard באות "S" מתואר סיפור השיר. זהו שיר חסר קצב, מבולבל, מלא אלתורים, מושפע מג'אז ומפסיכדליה. השיר מדבר על התפרקותם של הביטלס. חברי הביטלס מוצגים בשמות בדויים: "Judas" (ג'ודס כפול מקרטני משירם של הביטלס Hey Jude), "Silas" (סילאס כג'ורג' האריסון), "Rufus" (רופוס כרינגו סטאר) ו"Jonah" (ג'ונה כג'ון לנון). השיר כמו קודמו באלבום Indoor Games בעל שירה מעוותת של סולן הלהקה גורדון האסקל. פתיחת השיר מזכירה את השיר של הביטלס While My Guitar Gently Weeps שבאה מיד לאחר השיר הקודם במשפט "hey ho". בעטיפה של Lizard באות "I" נמצאים חברי הביטלס. בתקופת הלהקה עם אדריאן בלו, תהיה עוד הזכרה של הביטלס על ג'ון לנון בשיר Coda: I Have a Dream מהאלבום The ConstruKction of Light. זהו השיר הקצר ביותר באלבום. והוא גם שונה מכל שירי האלבום מכיוון שהוא לא מאולתר ומבולבל וגם לא מושפע מהג'אז כמו כל האחרים. זהו שיר רגוע יותר במילותיו ובלחנו ונותן לו הרגשה של ימי הביניים, כמו "I Talk to the Wind" מ-In the Court of the Crimson King ו-"Cadence and Cascade" מ-In the Wake of Poseidon. שיר זה מאופיין בחליל צד המנוגן על ידי חבר הלהקה מל קולינס. בשיר זה אין תופים שנוגנו באלבום על ידי אנדי מקלאוך ולכן, לא השתתף בשיר. בעטיפה של Lizard באות "R" נמצא סיפור השיר. Lizard (לטאה) היא יצירה בת 23 דקות. זוהי היצירה המוזיקלית הארוכה ביותר של קינג קרימזון. היצירה מחולקת ל-4 חלקים, והיא מספרת על נסיך אשר לוקח חלק בקרב אפי. בעטיפה האחורית של האלבום, מתואר הסיפור בכל התמונה על המילה "King". חלקים: "Prince Rupert Awakes" - מושר על ידי ג'ון אנדרסון מלהקת יס. לשיר סגנון עממי וגם מלווה במחיאות כפיים. שני הסגנונות מצורפים יחד במקהלה אילמת, שעוברת לקטע הבא, "Bolero". "Bolero" נותן את הנגינה לנגנים האורחים באלבום: פסנתרן הג'אז קית' טיפט, נגן כלי הנשיפה רובין מילר, נגן הקורנית מארק צ'ריג ונגן הטרומבון ניק אוונס. הנגנים מנגנים יחד עם המתופף אנדי מקלאוך בקטע בולרו, זה נותן לחלק זה השפעה ג'אזית על השיר. החלק הזה נכלל במארז תקליטורים של הלהקה Frame by Frame: The Essential King Crimson שבהקלטה, הבסיסט גורדון האסקל הוחלף על ידי הבסיסט טוני לוין. The Battle of Glass Tears: חלק זה כולל שלושה סעיפים והופך אותו למשך 11 דקות (זהו החלק הארוך ביצירה) בחלק זה הסעיפים הם: "Dawn Song" - הסעיף הפותח את החלק. מתחיל עם קטע קרן אנגלית על ידי רובין מילר יחד עם שירתו של גורדון האסקל. "Last Skirmish" - הסעיף הארוך ביותר בחלק. זהו הסעיף המתאר את הקרב ובו מתוארות תקיפות וכו'. זה מזכיר את הנושא המרכזי של השיר הפותח את האלבום, Cirkus. "Prince Rupert's Lament" - סעיף זה מספר על התוצאה של הקרב, ועל קורבנותיו. אפשר לשמוע בנגינת הגיטרה של רוברט פריפ כי היא מדברת על ההלוויה של החיילים. Big Top - חלק זה מסכם את היצירה והאלבום כולו הקטע הזה כולל עיוות וקולות של פארק שעשועים, לאחר מכן יש צלילים מהשיר הראשון באלבום, "Cirkus" והקטע נחלש וכך מסתיימת היצירה והאלבום. רוברט פריפ - גיטרה, מלוטרון, סינתיסייזר, אורגן גורדון האסקל - גיטרת בס, שירה מל קולינס - סקסופון, חליל צד אנדי מקלאוך - תופים פיטר סינפילד - פזמונאי, VCS3 קית' טיפט - פסנתר, פסנתר חשמלי רובין מילר - אבוב, קרן אנגלית מארק צ'ריג - קורנית ניק אוונס - טרומבון ג'ון אנדרסון - שירה בקטע "Prince Rupert Awakes" מידע על האלבום Lizard באתר MusicBrainz מידע על האלבום Lizard באתר AllMusic האלבום Lizard באתר Discogs האלבום Lizard באתר ספוטיפיי האלבום Lizard באתר דיזר האלבום Lizard באתר אפל מיוזיק האלבום Lizard באתר טיידל ניתוח שירי האלבום ועטיפתו ניתוח שירי האלבום אתר הלהקה הרשמי הכולל מידע נוסף על האלבום והלהקה